- योजनाओं पर भारी लालफीताशाही , Sant Kabir Nagar News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Sant Kabir Nagar योजनाओं पर भारी लालफीताशाही {"_id":"48505","slug":"Sant-kabir-nagar-48505-66","type":"story","status":"publish","title_hn":"\u092f\u094b\u091c\u0928\u093e\u0913\u0902 \u092a\u0930 \u092d\u093e\u0930\u0940 \u0932\u093e\u0932\u092b\u0940\u0924\u093e\u0936\u093e\u0939\u0940 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
संतकबीरनगर । हैंसर और पौली ब्लाकों को मनरेगा का बजट आवंटन न होने से क्षेत्र पंचायत सदस्यों में असंतोष व्याप्त है। सोमवार को दोनों विकास खंडों के ब्लाक प्रमुख और पांच दर्जन से अधिक क्षेत्र पंचायत सदस्यों ने डीएम से मुलाकात की और समस्या से अवगत कराया। डीएम राजेश कुमार ने मामले को गंभीरता से लेते हुए आश्वासन दिया कि मनरेगा का धन नियमानुसार आवंटित कराने की दिशा में पहल करेंगे। विकास खंड हैंसर के प्रमुख राम आशीष यादव व पौली के ब्लाक प्रमुख प्रतिनिधि रामवृक्ष कन्नौजिया की अगुवाई में करीब पांच दर्जन क्षेत्र पंचायत सदस्य सहित सैकड़ों की संख्या में लोग कलेक्ट्रेट भवन परिसर में पहुंचे। प्रमुख के नेतृत्व में क्षेत्र पंचायत सदस्यगण डीएम से मुलाकात कर मनरेगा के धन का आवंटन न होने की शिकायत की। हैंसर ब्लाक प्रमुख राम आशीष यादव ने बताया कि विकास खंड हैंसर और पौली में विगत दो वर्षों से मनरेगा योजना में कोई धनराशि जनपद स्तर से आवंटित नहीं की गई है। जिसकी वजह से ब्लाक के विकास कार्य पूर्णत: बाधित है। जबकि मजदूर भूखमरी की कगार पर पहुंच गए हैं। गांव का विकास कार्य भी प्रभावित हो गया है। धनराशि के लिए कई बार सीडीओ और जिला प्रशासन को पत्र लिखा लेकिन कोई पहल नहीं की गई। मजबूर होकर आंदोलन का रास्ता अख्तियार करना पड़ेगा। लोगों ने ब्लाकों की धनराशि को अतिशीघ्र आवंटित करने की मांग की। डीएम ने मामले की जांच करा कर जल्द से जल्द धनराशि ब्लाक पर भेजे जाने का आश्वासन दिया। इस मौके पर हैंसर बाजार के बीडीसी सदस्य अर्जुन, गीता देवी, जय प्रकाश, महेंद्र, गिरजेश और पौली ब्लाक के बीडीसी उमेश सिंह, मानधता सिंह, कपिल कन्नौजिया, मिथिलेश, राम जनम समेत सैकड़ों की संख्या में लोग मौजूद रहे। मनरेगा योजनांतर्गत धनराशि ब्लाक के खातों में भेज दिया जाता है। इसकी जांच कराई जाएगी। यदि ऐसा नहीं किया गया है तो यह गलत है। मामला सही पाया गया तो दोषियों पर सख्त कार्रवाई भी की जाएगी। जिलाधिकारी, राजेश कुमार